**ANSIOMERKKISÄÄNNÖT**

Nämä Suomen Palloliiton ansiomerkkisäännöt liittohallitus on vahvistanut kokouksessaan tammikuussa 2020

A. Suomen Palloliiton, sen seurojen tai jalkapallon hyväksi suoritetusta toiminnasta voidaan palkita asianomaista seuraavilla kunnia-arvoilla ja ansiomerkeillä tai -esineillä:

* kunniapuheenjohtajan arvo
* kunniajäsenen arvo
* ainaisjäsenen arvo
* kultainen ansiomerkki
* hopeinen ansiomerkki
* pronssinen ansiomerkki
* kultainen ansiolevyke
* hopeinen ansiolevyke
* pronssinen ansiolevyke
* Frenckell-mitali
* timanttinen seuratoimijamerkki
* kultainen seuratoimijamerkki
* hopeinen seuratoimijamerkki
* pronssinen seuratoimijamerkki

B. KUNNIA-ARVOT

**1. Liiton kunniapuheenjohtajaksi** voidaan kutsua liiton entinen puheenjohtaja erityisen merkittävistä ansioista jalkapalloilun hyväksi. Liitolla voi olla enintään kaksi (2) elossa olevaa kunniapuheenjohtajaa. Kummastakin käytetään nimitystä kunniapuheenjohtaja.

**2. Kunniajäseneksi** voidaan kutsua henkilö, joka merkittävällä tavalla on ansioitunut liiton toiminnassa ja/tai liiton lajien parissa. Myös ulkomaan kansalainen, joka on erittäin merkittävällä tavalla avustanut liittoa ulkomaisten suhteitten kehittämisessä, voidaan kutsua liiton kunniajäseneksi.

Elossa olevien kotimaisten kunniajäsenten määrä ei saa ylittää kahtatoista (12).

**3. Ainaisjäseneksi** voidaan kutsua 70 vuotta täyttänyt henkilö, joka on toiminut erityisen pitkään ja ansiokkaasti Suomen Palloliiton toiminnassa seura- ja liittotasolla ja/tai kansainvälisesti merkittävässä jalkapallotoiminnassa. Kultaisen ansiomerkin myöntämisestä tulee olla kulunut vähintään viisi (5) vuotta ennen ainaisjäsenyyden myöntämistä.

C. ANSIOMERKIT

**1. Kultainen ansiomerkki** voidaan myöntää anomuksesta vain pisteiden perusteella (75p), edellytyksenä vähintään 20 vuotta aktiivista toimintaa liitto- tai seuratasolla. Myös toiminta kunnallisessa, alueellisessa tai valtakunnallisessa liikuntaa edistävässä toimielimessä tai tehtävässä voidaan ottaa huomioon. Edellytyksenä kultaisen ansiomerkin saamiselle on vähintään 35 vuoden ikä.

**2. Hopeinen ansiomerkki** voidaan myöntää anomuksesta vain pisteiden (50p) perusteella, kriteerinä vähintään 15 vuotta aktiivista toimintaa liitto- tai seuratasolla. Myös toiminta kunnallisessa, alueellisessa tai valtakunnallisessa liikuntaa edistävässä toimielimessä tai tehtävässä voidaan ottaa huomioon pisteiden kertymisessä.

**3. Pronssinen ansiomerkki** voidaan myöntää anomuksesta vain pisteiden perusteella (25p), edellytyksenä vähintään 10 vuotta aktiivista toimintaa liitto- tai seuratasolla. Myös toiminta kunnallisessa, alueellisessa tai valtakunnallisessa liikuntaa edistävässä toimielimessä tai tehtävässä voidaan ottaa huomioon.

D. ANSIOESINEET

**1. Frenckell-mitali** voidaan myöntää järjestöperheen ulkopuolisille koti- tai ulkomaisille tahoille (henkilö, yritys tai yhteisö), jotka ovat merkittävällä tavalla edistäneet suomalaista jalkapalloa. Mitali voidaan myöntää myös yksittäiselle järjestöperheeseen kuuluvalle henkilölle, joka on tehnyt erityisen merkittävän jalkapalloteon. Pelaajalle, joka on pelannut 100 A-maaottelua, luovutetaan mitali.

**2. Kultainen ansiolevyke** voidaan myöntää liiton urheilullisten ja kasvatuksellisten päämäärien hyväksi tehdystä ansiokkaasta työstä kotimaiselle tai ulkomaiselle henkilölle hänen täytettyään vähintään 60 vuotta ja kotimaiselle liitolle, seuralle tai muulle yhteisölle sen täyttäessä vähintään 75 vuotta. Yhteisölle, joka huomattavalla tavalla on tukenut liiton toimintaa, voidaan levyke luovuttaa muulloinkin. Kultaisen ansiolevykkeen myöntämisen edellytyksenä ei ole, että ao:lle on aikaisemmin myönnetty hopeinen ansiolevyke.

**3. Hopeinen ansiolevyke** voidaan myöntää liiton urheilullisten ja kasvatuksellisten päämäärien hyväksi tehdystä ansiokkaasta työstä kotimaiselle tai ulkomaiselle henkilölle hänen täytettyään vähintään 50 vuotta ja kotimaiselle liitolle, tai seuralle niiden täyttäessä vähintään 50 vuotta. Yhteisölle, joka huomattavalla tavalla on tukenut liiton toimintaa, voidaan levyke luovuttaa muulloinkin.

**4. Pronssinen ansiolevyke** myönnetään kotimaiselle tai ulkomaiselle henkilölle, yhteisölle, liitolle, tai seuralle, joka on toiminut 30 vuotta ja joka on tavalla tai toisella auttanut ja edistänyt Suomen jalkapalloilua.

**10**. Pelaajana ansaittuja ja järjestötyössä ansaittuja pisteitä ei lasketa yhteen.

E. Ansiomerkki suositellaan jaettavaksi seuran vuosijuhlassa tai muussa ansiomerkin arvolle sopivassa tilaisuudessa

F. Ansiomerkkejä voivat anoa seurat ja yhteisöt.

Seurojen kokous tai Seuraparlamentti kutsuu ja nimittää kunniajäsenet ja ainaisjäsenet. Respect-työryhmä toimittaa ansiomerkkijaokselle määräpäiviin (1.4. ja 1.9.) mennessä ansioluettelot henkilöistä, joilla olisi riittävät kriteerit tulla kutsutuiksi kunniajäseniksi tai ainaisjäseniksi.

Ansiomerkkijaoksella on oikeus esittää ja liittohallituksella oikeus myöntää ansiomerkkejä perustelluista syistä pistelaskutaulukosta poikkeavillakin kriteereillä.

Ansiomerkkiesityksissä on aina mainittava ajanjaksot, joina ao. henkilö on eri tehtäviä hoitanut (esimerkiksi sihteerinä 1972-1980, puheenjohtajana 1981-).

G. Ansiomerkkejä käytetään urheilun suurissa juhlatilaisuuksissa sekä liiton, ja seuran juhlatilaisuuksissa – myös jos kutsukortissa on toivomus.

Ansiomerkit kiinnitetään miehillä vasemman rintataskun kohdalle rintakäänteeseen ja naisilla puvun keskiviivasta katsoen vasemmalle.

Käytetään arvokkainta merkkiä lähimpänä vartalon keskilinjaa (liitto, piiri, seura). Arvokkainta seuratoimijamerkkiä pidetään ansiomerkin alapuolella.

Ansiomerkkien kanssa ei käytetä taskuliinaa.

H. Merkit ja esineet ovat saajan henkilökohtaista omaisuutta eikä niitä saa luovuttaa toiselle.

Merkit ja levykkeet on numeroitu ja liitto pitää niistä luetteloa.

Kadonneen merkin tai esineen tilalle luovutetaan uusi jos asianomainen voi todistaa, että merkki tai esine on kadonnut hänen sitä aiheuttamatta. Merkistä tai esineestä suorittaa saaja tällöin valmistushinnan. Kurinpidollisista syistä liittohallituksella on oikeus evätä kultakortin käyttö lopullisesti tai määräajaksi.

I. Liiton kunnia- ja ainaisjäsenellä sekä kultaisen ansiomerkin omistajalla on vapaa pääsy kaikkiin liiton ja jäsenseurojen järjestämiin otteluihin.

J. Liiton kunnia- ja ainaisjäsenellä on seuraparlamentin kokouksissa ja Seurojen kokouksissa läsnäolo- ja puheoikeus.

**PISTELASKUTAULUKKO**

**K. SEURATOIMINTA**

*Toimintataso ja/tai Liiga I-II div. muut*

*toimintataso futsalissa Liiga muut  
rekisteröityjen pelaajien määrä >750 500-750 <500*

**Hallinto**

Jalkapalloseuran (tai jaosto) pj 4 3 2  
Sihteeri 3 2 1

Toiminnanjohtaja, toimitusj. 3 2 1

Taloudenhoitaja 3 2 1

Johtokunnan jäsenyys 1 1 1

Aktiivinen seuratoimija 1 1 1

(pisteitä voi saada vain yhdestä tehtävästä/hallinto)

**Valmennus ja koulutus**

I valmentaja 3 2 1

II valmentaja/tai mv-valment 2 2 1

Huoltaja 2 2 1

Joukkueenjohtaja 2 2 1

Junioripäällikkö 3 2 1

(pisteitä voi saada vain yhdestä tehtävästä/valm. ja koul.)

Nuorisovalmentajana/junioripäällikkönä kertyy pisteitä koulutustason mukaan, ei sarjatason mukaan: D-, C-, B-, A-valmentaja, esim. D-C 1p, B 2p ja A3 p/v

Aktiivinen seuratoimija -kohdasta ei saa pistettä, jos on saanut jostain muusta seuratoimintatehtävästä (sis. hallinto & valmennus ja koulutus) pisteitä ko. vuonna.

Seuratoiminnan pisteet myönnetään korotettuna joko rekisteröityjen pelaajien määrän mukaan tai sarjatason mukaan. Vain toisen ehdoista tarvitsee täyttyä.

**L. PIIRIT (Vuoteen 2019 asti)**

**Hallinto**  *Pisteet per vuosi*

Puheenjohtaja 4

Hallituksen jäsen 2

Valiokunnan puheenjohtaja 2

Valiokunnan jäsen 1

**Valmennus ja koulutus**

Piirivalmentaja(vastuuvalmentaja) 2

muut piirin valmentajat 1

Piirikouluttaja 2

**M. LIITTO**

**Hallinto**

Liiton puheenjohtaja 5

Liiton varapuheenjohtaja 4

Liittohallituksen jäsen 3

Valiokunnan (työryhmän) pj……… 2

Valiokunnan (työryhmän) jäsen 2

Seuraparlamentin puheenjohtaja.

ja varapuheenjoht (Liittovaltuusto) 4

Liittovaltuuston/seuraparlamentin

jäsen 2

Seurojen kokousedustaja 1

**Valmennus ja koulutus**

A-maajoukkueiden päävalment 5

Nuorten/tyttöjen maajoukkuevalmentaja 3

Liittokouluttaja 3 Maaottelutehtävät, lääkäri, fysioterapeutti 2

huoltaja, hieroja

**N. EROTUOMARIT**

FIFA-erotuomari/avustava 4

Valioerotuomari 3

Erikoistunut avustava erotuomari 2

Kakkosen ja NL erotuomari (Liittoerotuomari 2019 asti) 2

Alueen erotuomari (Piiri-

erotuomari 2019 asti)………….. 1

Alueen erotuomarikoordinaattori

(erot. vast ja erikoiskoul. 2019 asti) 3

Valiotarkkailjja 3

Kakkosen ja NL tarkkailija (Liitto-

tarkkailija 2019 asti) 2

Alueen erotuomarikouluttajat (Piirierotuomarikouluttajat 2019 asti).1

Alueen tarkkailija (Piirin erotuomari-tarkkailija 2019 asti)……………….. 1

(vain yhdestä erotuomaritoiminnasta ja vain

yhdestä kouluttaja- tai tarkkailijatehtävästä)

**O. VEIKKAUSLIIGA**

Jalkapalloliigan puheenjohtaja 3

Jalkapalloliigan hallituksen jäsen 1

Jalkapalloliigan toimitusjohtaja 2

**P. MUUT ANSIOT**

Toiminta viestintävälineissä 1

Muu toiminta 1

Sama henkilö voi saada yhdeltä toimialueelta (K-L ja N-P) kutakin vuotta kohden enintään neljä (4) pistettä, ja toimiessaan eri tehtävissä eri toimialueilla, hän voi saada kutakin vuotta kohden yhteensä enintään viisi (5) pistettä.

**PELAAJIEN ANSIOMERKKISÄÄNNÖT**Suomen Palloliitto palkitsee pelaajat saavutetuista pelaaja-ansioista seuraavan pistejärjestelmän mukaisesti:

Muistoesine 100

Kultainen ansiomerkki 75

Hopeinen ansiomerkki 50

Maaottelupelaajan merkki 1. maaottelu

**Pisteet lasketaan seuraavasti**

MM-, EM-lopputurnaus- ja olympiaottelut ………………………………………….2

MM- tai EM-karsintaottelu ………………………………………..1,5

Kansainvälisen pelipäivän A-maaottelut 1

Muuna aikana pelattava A-maaottelu 0,5

Suomen mestaruus 2

Respect Suomen Cupin voitto 2

21-vuotiaiden karsinta ja lopputurnausmaaottelut 1

Muut maaottelut 0,5

Maaottelumerkki annetaan hänen pelaamastaan ensimmäisestä maaottelusta.

Hopeisen ansiomerkin ikäraja on pelaajille 30 vuotta ja kultaisen 35 vuotta.

**ANSIOMERKKIEN HINNAT**

Kultainen ansiomerkki 45 €

Hopeinen ansiomerkki 30 €

Pronssinen ansiomerkki……. 30 €

Levykkeet 20 €

Timanttinen seuratoimijanmerkki -

Kultainen seuratoimijanmerkki 15 €

Hopeinen seuratoimijanmerkki 3 €

Pronssinen seuratoimijanmerkki 2 €